
INTRODUCTIO. 


Ex  pluribus  disquisitionibus,  quae  ad  mutatam  ureae 
excretionem  secundum  medicamenta  sive  operationes  per- 
tinent, duas  has  observationum  series  communicabimus, 
in  quibus  duabus  substantiis  vim  diureticam  habentibus 
usi  sumus. 

Quae  experimenta  in  cuniculis  instituta  sunt;  etsi  illi 
carnivoris  hoc  inferiores  sunt,  quod  propter  differentiam 
nutrimenti  observationis  summa  non  integra  ad  hominem 
transferri  potest,  tamen  hoc  praestant,  quod  recentibus 
vegetabilibus  nutriti  potione  non  indigent.  Quam  ob  rem, 
si  nutrimentum  praebueris,  quod  satis  aequam  aquae  co- 
piam continet,  diversae  urinae  quantitates  multo  facilius 
apparebunt. 

Jam  substantiarum  urinae  quum  quantitative  sola  urea 
definiretur,  tum  quaesitum  est,  quae  ratio  intercederet  inter 

eam  et  nutrimenta  ingesta.  Praeterea  morphologicae  sedi- 
mentorum mutationes  accurate  observatae  et  post  mor- 
tem animalium  renes  microscopicae  perscrutationi  sub- 
missi sunt. 

Cuniculus  observatus  erat  in  cista  rotunda,  cujus  dia- 
metrus  circiter  43  centim.  erat,  catinis  pabuli  extrorsum 
foras  prosilientibus,  qui  clatris  filatis  (Drahtgitter)  tecti 
erant.  Fundum  constituebant  bacilli  vitrei  et  rotundi,  adeo 
densi,  ut  faeces  ampliores  et  residua  pabuli  iis  retineren- 
tur. Infra  hunc  fundum  in  peculiari  basi  infundibulum 
positum  erat,  cujus  diametrus  fundum  circiter  3 centim. 
superabat.  Ipsum  infundibulum  exibat  in  vas,  ad  definien- 
dam urinam  adhibitum.  Ad  prohibendos  pilos  et  exiguas 
faeces  vel  pabuli  partes,  quae  per  intervalla  fundi  cade- 
rent, apertura  superior  infundibuli  cribro  setaceo,  acriter 
intento  et  satis  denso  munita  erat.  Quum  vero  duplex 
adesset  fundus,  infundibulum  etc. , leviter  inter  se  con- 
juncta, celeriter  mutari  poterant,  id  quod  quotidie  fa- 
ctum est. 

Hoc  apparatu  contigit,  ut  urina  prope  purissima,  et 
quum  subjectum  vitrum  evaporationi  exiguam  superficiem 
praeberet,  quam  integerrima  obtineretur. 

Ad  facilem  urinae  alcalinae  decompositionem  inhiben- 
dam, quoties  cuniculus  urinam  emiserat,  id  quod  bis  vel 
quater  per  quatuor  et  viginti  horas  accidit,  receptaculum 
bene  clausum  in  loco  frigido  collocabam,  quam  tamen 

cautelam  vix  necessariam  esse  comparativa  analysi  intel- 
lexi; nam  ex  summa  urinae  quatuor  et  viginti  horarum 
eadem  fere  ureae  quantitas  obtinetur,  ac  si  ex  singulis  re- 
centibus portionibus  praecipitatur  et  colligitur. 

Quodsi  in  receptaculum  acidum  nitricum  immiseris  ad 
tollendam  alcalescentiam , casus,  quibus  urina  cuniculorum 
ultro  acide  reagit,  observationem  fugerint. 

Pondera  et  animalis  et  pabuli  et  urinae  et  faecum 
definiebantur  in  trutina,  quae,  onerata  grammatis  1500 
ad  1600  vel  0,1  certo  demonstrabat. 

Quod  ad  definiendum  corporis  pondus  attinet,  dicen- 
dum est,  hoc  in  cuniculis,  propterea  quod  vesica  uri- 
naria facillime  extenditur,  quare  permagna  urinae  copia 
retinetur,  difficillimum  esse.  Jam  quum  sint  urinae  in 
vesica  collectae  saepe  centum  grammata  et  quod  excurrit, 
differentiae  existunt,  quae  impediunt,  quominus  ponde- 
ratione utamur,  nisi  forte  antea  eam  accuratius  examina- 
verimus. 

Saepenumero  cuniculi  imprimis  ad  experimenta  in- 
anitionis instituenda,  initio  experimenti  ponderati  sunt 
et  quantitas  urinae  exinde  emissa  plane  in  sequenti 
periodo  attributa  et  simpliciter  urea  hujus  urinae  cum 
ponderis  jactura  animalis  in  fine  experimenti  inventa  con- 
nexa est. 

Quam  rationem  omnino  temerariam  esse  judico,  quo- 
niam casu  tantum  fieri  potest,  ut  utilem  se  praebeat. 

Etsi  igitur  piget,  saepe  institutas  ponderationes  plane 
omittere,  quare  pretia  utilia  in  exiguum  modum  redigun- 
tur, tamen  nihil  aliud  superest,  quam  ut  usu  abstinea- 
mus, nisi  forte  quaestionem  difficilem,  quae  ratio  inter- 
cedat inter  pondus  corporis  et  productionem  ureae,  in- 
certis rebus  amplius  turbari  volueris. 

Cuniculos  quum  accuratioris  observationis  causa  in 
cubiculo  haberem,  proportiones  ponderationi  necessarias 
animadvertere  et  dijudicare  potui.  Itaque  ea  tantum  pon- 
dera in  calculos  recepta  sunt,  quae  inveniebantur,  ubi 
animal  ante  ipsam  ponderationem  urinam  emiserat,  vel 
quibus  urina  brevi  post  ponderationem  emissa  et  prius- 
quam animal  novum  nutrimentum  cepisset,  subtrahi  po- 
terat. Haec  pondera  in  tabulis  seorsim  notata  sunt.  Ne- 
que tamen  omnino  exacta  sunt,  etiamsi  ab  irregularitate 
defaecationis,  quae  quidem  exiguis  tantum  temporis  spa- 
tiis magnos  errores  inducere  possit,  discesseris. 

Nam  evenit  mihi,  ut  cuniculi,  qui  ante  ipsam  pon- 
derationem consuetam  urinae  copiam  emiserant,  statim 
post  ponderationem  novam  quantitatem  20  vel  30  gram- 
matum ejicerent *). 

Ad  pondus  urinae  definiendum  propter  sedimentum, 
quod  semper  fere  satis  largum  adest,  araeometrum  non 


>)  Qui  errores  etsi  summa  cautela  adhibita  tamen  remaneant, 
de  hac  re  conferas  secundam  tabulam  generalem. 

aptum  videbatur.  Melius  esse  pondus  absolutum  definire, 
neque  tamen,  ex  absoluto  specificum  pondus  computare, 
operae  pretium  judicavi.  Nutrimento  dabatur  in  omni- 
bus experimentis  eadem  brassicae  species  (brassica  olera- 
cea, var.  crispa).  Potio  nondum  offerebatur. 

Urea  ex  methodo  Liebigiana  per  hydrargyrum  oxy- 
datum  nitricum  definita  est.  Quae  nova  methodus  prius- 
quam divulgata  esset,  cum  Scherer,  professore  Herbi- 
politano,  communicata  est,  cujus  in  laboratorio  statim 
primo  nuntio  accepto  multiplices  ureae  praecipitationes 
confectae  sunt. 

In  qua  rc  non  cogitaveram,  chlorum  natri  muriatici 
hydrargyro  oxydato  nitrico  ex  connubio  suo  expelli  et 
per  novam  cum  hydrargyro  conjunctionem  partem  prae- 
cipitatam, quam  ego  ad  solam  uream  retuli,  augere. 
Quum  igitur  urinam  antea  argento  nitrico  tractare  omit- 
terem, valores  ureae  aliquanto  majores  exstiterunt.  Quam 
ob  rem  methodo  Liebigiana1)  penitus  cognita  vere- 
bar, ne  integrum  meum  opus  mihi  recognoscendum  esset. 
Interim  Bischoffii2)  disquisitiones  nuper  editae  solatio 
mihi  fuerunt.  Quibus  disquisitionibus  tam  exigua  natri 


*)  J.  Liebig,  Ueber  eine  neue  Methode  zur  Bestimmung  von 
Kochsalz  und  Harnstoff.  Heidelberg  1853. 

a)  Th.  L.  W.  Bischoff,  Der  Harnstoff  ais  Maafs  des  Stoff- 
wechsels.  S.  117. 

muriatici  copia  definita  est,  ut  Bischoff  illam  in  defi- 
nienda urea  omnino  omiserit. 

Quodsi  rationes  pathologicae  medicamentis  effician- 
tur, sane  fieri  potest,  ut  majores  differentiae  quanti- 
tativae  emergant;  interim  ejusmodi  objectionem  refutare 
nequeo. 


SERIES  EXPERIMENTORUM  PRIOR. 


Cuniculo  novem  menses  nato,  mari,  ponderis  1443  gramm. 
diversae  pabuli  quantitates  datae  sunt,  ut  ratio  constitue- 
retur, quae  inter  quantitatem  nutrimenti  et  uream  inter- 
cederet. 

Quoniam  in  prioribus  experimentis  in  alio  quodam  ani- 
mali institutis  augmenta  ureae  productae  rhythmica  adesse 
visa  erant,  per  decem  dies  singulae  emissae  urinae  copiae 
separatim  perquisitae  sunt.  Neque  tamen  quod  ad  tempora 
diei  attinet  ulla  lex  inveniebatur,  nisi  forte  saepius  urina 
vespere  emissa  in  centenis  partibus  plus  ureae  continere 
videbatur,  quam  noctu  secreta. 

Ceterum  apparebat,  cuniculos  ad  hunc  usum  parum 
idoneos  esse,  quoniam  adduci  non  possunt,  ut  easdem 
quantitates  intra  certum  aliquod  tempus  comedant. 

Tempore  a 9 usque  ad  18  d.  m.  Novbr.,  dum  pabuli 
quantitates  mutabantur,  quantitas  excretae  ureae  absoluta 
justam  'proportionem  9 volor  autem  pro  centenis  partibus 
definitus  inversam  cum  quantitate  nutrimenti  alebat , 

Summa  valorum , qui  a primo  ad  nonum  diem 
(9  — 17  Novbr.)  gravioris  momenti  sunt,  eorumque  inter 
se  proportio  sequente  tabula  exhibentur. 

Defaecatio,  quae  omnino  exigua  est,  ubi  brassica  ad 
pascendum  uteris,  non  exstiterat.  Ponderationes  animalis 
non  institutae  erant. 

CUNICULUS  I. 

TABULA  1. 


9 dies,  mutato  nutrimento 
(9 — 17.  Novbr.). 


Summa  valorum 

Numerus  medius 

quotidianorum. 

unius  diei. 

Nutrimentum  .... 

2226,0  grmm. 

247,3  grmm. 

Gopia  urinae  .... 

1662,0  GG. 

184,7  CC. 

Pondus  urinae  . . . 

1691,4  grmm. 

187,9  grmm. 

Urea  

14,315  » 

1,59  » 

1 grmm.  nutrimenti  = 0,75  CC.  urinae 
1 » » = 0,76  grmm.  » 

1 » » = 0,00643  grmm.  ureae 

100  GG.  urinae  = 0,86  grmm.  ureae. 


Nutrimento  quotidiano  usque  ad  150  grmm.  diminuto 
quum  probatum  esset,  animal  integrum  hoc  quantum  co- 
medisse, haec  pascendi  ratio  per  sequentes  11  dies  con- 
tinuata est. 

Copia  ureae  pro  centenis  urinae  partibus  definita  hoc 
temporis  spatio  erat  media  1,40,  quum  tempore  huic  prae- 
cedente, quo  nutrimentum  quotidiarum  = 247,3  grmm. 

erat,  tantum  = 0,86  fuisset.  Simili  ratione  relativa  cum 
nutrimento  proportio  augebatur.  Superiore  in  periodo  1 
grammati  nutrimenti  0,0064  respondebat,  hac  autem 
0,0104  grmm. 

Proportio  vero  quantitatis  urinae  et  nutrimenti  eadem 
fere  manebat. 

CUNICULUS  I. 

TABULA  2. 


11  dies  oblato  nutrimento  150  grmm.  p.  diem 
(22  — 30.  Novbr.). 


Nutrimentum  .... 
Copia  urinae  .... 
Pondus  urinae  . . . 
Urea  

Summa  valorum 
quotidianorum. 

Numerus  medius 
unius  diei. 

1650  grmm. 
1226  CC. 
1248,7  grmm. 
17,203  »» 

150  grmm. 

111.5  CC. 

113.5  grmm. 
1,56  » 

1 grmm.  nutrimenti  = 0,74  CC.  urinae 

1 . 

= 0,76  grmm. 

» 

1 » 

ii 

o 

© 

O 

s 

ureae 

100  CC.  urinae 

= 1,40  » 

• 

Postea  quum  nutrimentum  quotidianum  denuo  minu- 
tum esset,  primum  usque  ad  100,  tum  vero  usque  ad 
75  grmm.,  copia  ureae  pro  centenis  urinae  partibus  de- 
finita aeque  augebatur. 


12 


CUNICULUS  I. 


TABULA  3. 


1- 

-6.  m.  Decembr. 

Summa  valorum 

Numerus  medius 

quotidianorum. 

unius  diei. 

Nutrimentum  .... 

550  grmm. 

91,7  grmm. 

Copia  urinae  .... 

442  CC. 

73,7  CC. 

Pondus  urinae  . . . 

451,1  grmm. 

75,7  grmm. 

Urea 

7,532  » 

1,255  . 

Faeces 

1,5  » 

0,25  » 

1 grmm.  nutrimenti  = 0,80  CC.  uninae 

1 » » 

= 0,82  grmm. 

» 

1 » » 

= 0,0137  . 

ureae 

101  CC.  urinae 

= 1,70  . 

» 

Conspectus  trium  tabularum  memoratarum  confirmat 
ea,  quae  prima  in  periodo  observata  erant: 

1.  Quotidiana  areae  excretio  tanto  minor  erat,  quanto 
minus  nutrimentum . 

2.  Copia  ureae  pro  centenis  partibus  urinae  tanto 
major  reddebatur 9 quanta  minor  erat  nutrimenti  portio . 

3.  Valor  ureae 9 1 grammati  nutrimenti  comparatus , 
et  ipse  tanto  major  erat , quanto  minor  nutrimenti  copia . 

Relativa  urinae  copia  in  ultima  periodo  major  erat 
quam  in  duabus  praecedentibus. 

Pondus  animalis  quum  inde  ab  initio  minueretur,  jactura, 
quae  singulis  quidem  in  periodis  accurate  definiri  non  pot- 
est, plurimum  valet  in  iis,  quae  hucusque  eruta  sunt.  Ac 
tota  series,  etsi  hoc  per  minimam  tantum  periodum  spe- 
ctabatur, inanitionis  experimento  comparari  potest. 

Quae  hucusque  de  proportione  nutrimenti  et  ureae  sta- 
tuimus, sufficere  videbantur,  ut  dijudicaremus,  quantum 
valeret  applicatio  medicamenti  diuretici  jam  instituenda. 
Priusquam  tamen  ea  iniretur,  animali  per  plures  dies  rur- 
sus 150  grmm.  nutrimenti  quotidiani  dabam  eo  consilio, 
ut,  donec  diureticum  praeberetur,  eodem  modo  continua- 
rem. Mox  vero  magis  idoneum  videbatur,  portiones  augere, 
quae  eam  ob  rem  usque  ad  180  grmm.  per  diem  evectae, 
et  haec  quantitas  per  16  dies  deinceps  continuata  est. 

D.  11  ra.  Decernbr.  cubebae  praeberi  coeptae  sunt, 
quae  per  succum  glycyrrhizae  in  formam  pilularum  re- 
dactae erant.  Quum  priores  et  exiguae  doses  8 — 20  gra- 
norum1) bene  sustinerentur,  mox  majores  quantitates  us- 
que ad  2 drachmas  per  diem  praebui. 

Cujus  medicamenti  effectus  apparet  ex  tabula  4. 

CUNICULUS  1. 

TABULA  4. 


9 dies  oblato  nutrim.  150  et  180 grmm.  cum  cubebis 
(12  — 20.  Decbr.). 


Nutrimentum  .... 

Cubebae  . . 

Copia  urinae  .... 
Pondus  urinae  . . . 

Urea 

Faeces 

Summa  valorum 
quotidianorum. 

Numerus  medius 
unius  diei. 

1470  grmm. 

38  » 

1172  CC. 
1206,6  grmm. 
20,852  * 
25,9  * 

163,3  gramm. 

4,2  » 

130,2  CC. 
134,1  grmm. 
2,32  » 

2,9  * 

1 grmm.  nutrimenti  = 0,79  CC.  urinae 

1 » 

= 0,82  grmm. 

1 n 

= 0,0142  » 

ureae 

1 » » 

= 0,017  » 

faecum 

100  CC.  urinae 

= 1,78  * 

ureae 

9 Grana  sunt  ponderis  medie.  Bavarici,  quorum  16  = 1 grmm. 

1.  Quotidiana  ureae  copia  major  erat  quam  in  ulla 
praecedente  periodo. 

2.  Item  copia  ejus  pro  cent^pis  urinae  partibus  definita. 

3.  Uni  grammati  nutrimenti  respondebat  valor  ureae 
0,001  major,  quam  summus  praecedentium  periodorum 
valor. 

4.  Relativa  urinae  copia  quidem  major  erat,  quam  in 
duabus  primis  periodis,  neque  tamen  ab  ultima,  ubi  nu- 
trimentum parum  sufficiebat,  magnopere  discrepabat. 

Hoc  experimento  igitur  manifestum  est,  excvetionem 
ureae  medicamentis  augeri  posse ; et  quidem  diureticus 
cubebarum  effectus  quod  ad  uream  attinet  multo  major 
apparebat,  quam  quod  attinet  ad  auctam  aquae  excretionem. 

Cubebis  vero  sepositis  tantum  aberat,  ut  effectus  earum 
protinus  tolleretur,  ut  etiam  satis  fortem  persequentes 
8 dies  se  praestaret.  Paullatim  tantum  copia  ureae  pro 
centenis  partibus  definita  diminuebatur. 

CUNICULUS  I. 

TABULA  5. 


8 dies  oblato  nutrim.  180 gr/p.  diem  (post  cubebas). 
(21  — 28.  Decbr.). 


Nutrimentum  .... 
Copia  urinae  .... 
Pondus  urinae  . . . 

Urea , 

Faeces 

Summa  valorum 
quotidianorum. 

Numerum  medius 
unius  diei. 

1440  grmm. 
1149  CC. 
1172,9  grmm. 
16,025  » 
9,3  » 

180  grmm. 

143.6  CC. 

146.6  grmm. 
2,003  * 
1,2  . 

1 grmm.  nutrimenti  = 0,79  CC.  urinae 

1 « 

= 0,814  gramm. 

1 

= 0,011  » 

ureae 

1 . 

= 0,006  . 

faecum 

100  CC.  urinae 

= 1,39 

ureae 

Ad  effectum  probandum  deinde  applicatio  cubebarum 
repetita  est,  simili  quidem  successu  ac  prius,  nisi  quod 
effectus  minus  fortis  erat,  quam  priorem  post  applicatio- 
nem, quoniam  doses  medicamenti  parciores  erant.  Ceterum 
valores  inventi  iis  tantum  inferiores  erant,  qui  in  periodo 
minimorum  pabulorum  (1  — 6 Decb.)  reperti  erant.  Omni- 
bus aliis  autem  in  periodis  comparati  majores  erant. 

CUNICULUS  I. 


TABULA  6. 


4 dies  obi.  nutrim.  180  grmm.  p.  diem,  cum  cubebis 
per  triduum. 

(29.  Decbr.  — 1.  Jan.). 

Summa  valorum 
quotidianorum. 

Numerus  medius 
unius  diei. 

Nutrimentum  .... 

720  grmm. 

180  grmm. 

Cubebae 

11,2  » 

2,8  >* 

Copia  urinae  .... 

577  CC. 

144,2  CG. 

Pondus  urinae  . . . 

591,4  grmm. 

147,8  grmm. 

Urea 

8,601  » 

2,15  >> 

Faeces 

22,8  » 

5,7  . 

1 grmm.  nutrimenti  = 0,801  CG.  urinae 


1 » » 

= 0,82  grmm.  » 

1 » » 

= 0,012  » ureae 

1 . 

= 0,032  » faecum 

100  CC.  urinae 

= 1,49  » ureae 

Ulteriores  disquisitiones  morte  animalis  d.  5.  m.  Jan. 
hor.  3.  mat.  irruente  impeditae  sunt.  Satis  habeo,  sum- 
mam singularum  observationum  proponere.  In  qua  re  et 
mediam  corporei  ponderis  jacturam  attuli,  id  quod  in 

prioribus  concinnationibus  minus  necessarium  esse  existi- 
mavi, quoniam  ex  his  sejunctis  numeris  conclusiones  fieri 
non  possunt. 

Duobus  diebus,  7 et  11  m.  Decbr. , inter  ponderan- 
dum jactura  urinae  apparuerat.  Cujus  copia  satis  accu- 
rate definiri  poterat  et  quamquam  ex  his  diebus  exacta 
observatio  institui  non  poterat,  in  summa  horum  omnium 
56  dierum  valores  approximativos  computavi,  quorum  vi- 
tium pro  hac  magna  periodo  vel  minimum  fuerit. 

CUNICULUS  I. 

TABULA  7. 


Summa  omnium  56  dierum. 
(9.  Novbr.  — 4.  Jan.). 


Summa  valorum 
quotidianorum. 

Numerus  medius 
unius  diei. 

Nutrimentum  .... 
Cubebae 

9419  grmm. 
49.2  . 

168,2  grmm. 

Copia  urinae  .... 

7402,0  CC. 

132,2  CC. 

Pondus  urinae  . . . 

7565,6  grmm. 

135,1  grmm. 

Urea 

102,494  . 

1,83  . 

Faeces 

70,1  . 

1,25  » ' 

1 grmm.  nutrimenti  = 0,78  CC.  urinae 


1 » » 

= 0,80  grmm.  » 

1 » n 

= 0,0074  » faecum 

1 » 

= 0,0109  » ureae 

100  CC.  urinae 

= 1,38  . 

Jam  restat  ut  de  aliis,  quae  in  urina  et  in  cuniculo 
cubebis  effectae  erant,  mutationibus  referam. 

Omni  tempore  usque  ad  d.  11  m.  Dec.  urina  plus  mi- 
nusve  alcalina  erat  et  turbida,  albumine  omnino  carens, 
id  quod  eluxit  examinibus  semper  fere  dupliciter  ope  et 
acidi  acetici  et  nitrici  institutis.  Neque  quidquam  sacchari 
aderat.  Propterea  potissimum  albumen  sollicite  spectavi, 
quia  et  ipsum  hydrargyro  oxydato  nitrico  praecipitari 
debuisset.  Colorem  rubellum,  qui  nonnunquam  in  praeci- 
pitata urea,  plerumque  albissima,  apparet,  ubi  primum  in 
prioribus  experimentis  animadverti,  ad  albumen  referendum 
existimavi.  Re  tamen  diligentius  examinata,  hanc  substan- 
tiam omnino  abesse  inveni.  Jam  colorem  illum  et  in  ho- 
minum et  in  cuniculorum  urina  observavi.  Neque  semper 
prima  hydrargyri  portione  addita  apparet  et  ubi  urina 
diutius  servata  est,  interdum  augetur  et  paullatim  rursus 
evanescit.  Similia  Bischoff  invenit  etsi  et  ipse  causam 
rei  non  cognoverat. 

In  sedimentis  erant  calcaria  phosphorica,  ammonium 
cum  magnesia  phosphorica;  calcaria  carbonica,  quae  quum 
post  graminis  pastum  praegnatam  illam,  quam  Dumb-bells 
vocant,  formam  exhibeat,  raro  tantum  structuram  mani- 
festo crystallinam  prae  se  ferebat:  nonnumquam  calcaria 
oxalica  et  tum  quidem  erant  paucissimae  et  singulae  cry- 
stalli. 

Primus  medicamenti  effectus  erat  odor  cubebarum,  qui 
auctis  dosibus  aeque  increvit.  Urina  antea  subflava  d.  13 
m.  Dec.  colorem  recepit  subrubicundum,  postea  aurantia- 
cum.  Renibus  fortius  irritatis  epithelia  vesicae,  et  urete- 
rum et  canaliculorum  renalium  pauca  subsecuta  sunt. 
Anorganica  sedimenta  eadam  manebant.  Quae  quum  acido 
acetico  et  acido  muriatico  et  nitrico  facile  solvi  possent, 

his  acidis  additis  in  fundo  resedit  substantia,  quae  mi- 
croscopio  adhibito  emulsionis  maxime  adiposae  effigiem 
exhibuit.  Quod  phaenomenon  tam  diu  duravit,  quam 
cubebae  dabantur.  Ut  diligentius  cognosceretur,  utrum 
substantia  illa  esset  adiposa,  urina  usque  ad  consistentiam 
syrupi  evaporata  fervido  aethere  extracta  est.  Solutio 
aetherea  evaporata  est.  Mansit  residuum  album  splendore 
adipis,  partim  dendriticum,  partim  acubus  compositum, 
per  fasciculos,  quales  et  urea  crystallisata  praebet,  collocatis. 

Quod  residuum  ex  parte  tantum  aqua  solvi  poterat, 
et  inter  solvendum  substantia  flava,  adipi  similis,  per 
exiguos  globulos  secessit.  Solutio  aquosa  per  acidum 
nitricura  reactionem  ureae  exhibuit. 

Quae  autem  pars  aqua  non  solvi  poterat  et  quae  in 
globos  satis  densos  conglomerari  poterat,  facile  et  penitus 
alcohole  soluta  est.  Solutio  alcoholica  aqua  mixta  tur- 
biditatem  recepit  opalescentem.  Cum  kali  et  natro  et 
ammoniaco  substantia  illa  saponem  formavit. 

Itaque  dubitari  non  potest,  quin  adeps  fuerit,  quem 
ex  cubebis  in  sanguinem,  ex  sanguine  autem  in  urinam 
transiisse  probabile  est.  Qui  si  ipsis  renibus  formatus 
esset,  tam  adiposa  degeneratione,  qualem  secundum  co- 
piam adipis  adesse  necesse  erat,  renes  post  mortem  non 
adeo  leviter  mutati  esse  potuissent. 

Albumen  numquam  apparuit. 

Semel  tantum,  d.  18  m.  Dec.,  cylindros  fibrinosos  in- 
veni, saepius  autem  longas  quasdam  et  decolores  habe- 
nulas, adipe  et  salibus  obsitas,  quarum  propria  sub- 
stantia aequabilis  videbatur,  per  leves  curvationes  flecte- 
batur, verum  nec  acidis  nec  alcalibus  mutabatur. 

Quae  omnes  anomaliae,  cubebis  omissis  evanuerunt, 
repetitis  autem  rursus  apparuerunt. 

Acida  semel  tantum  erat  urina,  nocte  a d.  1 ad  2 m. 
Jan.,  id  quod  directe  cubebis  tribui  non  potest.  Ab  hoc 
termino  usque  ad  mortem  neutralis  sive  leviter  alcalina 
manebat,  frequenter  lucida  et  intensius  pigmentata. 

In  frequentem  urinae  emissionem  cubebae  nihil  vale- 
bant, quae  tamen  frequentia  (sexies  per  24  horas)  paullo 
ante  mortem,  a 3mo  ad  4um  m.  Jan.  orta  est. 

In  universum  effectus  cubebarum  idem  erat  ac  substan- 
tiae e genere  acrium.  Pulsus,  qui  antea  per  minutam  160 
erat,  paullatim  per  intervalla  et  remissiones  usque  ad  200 
ictus  auctus  est.  Et  animal  alacrius,  audacius,  omnibus 
motibus  vehementius  praecipue  inter  pascendum  factum 
est.  Interdum  magna  perturbatio  subito  irrupit.  Quae 
omnia  phaenomena  omissis  cubebis  desierunt,  sed  eodem 
modo  altera  applicatione  redierunt.  In  tractum  intestina- 
lem eatenus  cubebae  agebant,  ut  defaecatio  augeretur. 
Catarrhus  vero  intestinalis  semel  tantum  apparuit,  d.  30 
m.  Dee.  — Erat  levis  catarrhus:  faeces  non  liquidae,  sed 
tantum  justo  molliores  et  leviter  inter  se  cohaerentes; 
jam  vero  proximo  die  evanuerat. 

Quum  praeter  maciem  et  defectum  appetentiae  animal 
etiam  d.  2 m.  Jan.  satis  valeret,  d.  3 hora  2 */2  p.  mer. 
fieri  non  poterat,  ut  pilulae  ingererentur.  Vix  animal  ma- 
xillam movebat  et  ubi  vi  os  aperire  tentavi,  alta  voce 
exclamavit.  — Magnopere  sitire  videbatur.  — Secuta  est 
turbatio,  per  noctem  augescens,  ita  ut  continuo  animal 
moveretur. 

Pulsus  d.  2 m.  Jan.  hora  2Y2  p.  m.  quum  circiter  200 

ictuum  esset,  hora  10  vespertina  ad  160  diminutus  erat; 
3 d.  hor.  matutina  tantum  erat  140  ictuum,  11  h.  ve- 
spertina 120,  12  V2  h.  nocturna  100. 

Simul  debilitas  ingravescit,  cordis  contractiones  paul- 
latim  diminuuntur.  Moritur  animal  inter  convulsiones  non 
admodum  vehementes  3 h.  matutina.  (4  m.  Jan.). 

Pondus  post  mortem  erat  893  grmm. 

Sectio  d.  4 m.  Jan..  h.  10  matutina  instituta  est. 

Inveniebatur  ingens  anaemia.  Musculi  pallidi,  neque 
tamen  degeneratio  adiposa  vel  in  musculis  minime  motis 
reperta  est.  Pulmones  normales.  Ventriculus  ac  totus 
tractus  intestinalis  hyperaemiae  expertes. 

At  renes  praebent  permagnam  hyperaemiam:  Capsula 
facillima  est  separatu.  In  substantia  corticali  flavae  et 
globosae  massae,  adipis  specie:  alcohole  fervido  deletur 
color  flavus:  acidis  non  solvuntur:  alcalibus  ex  parte 
tantum  auferuntur. 

Glomeruli  Malpighiani  sanguine  maxime  abundant. 

In  canaliculis  rectis,  prope  pyramides  sunt  globosae 
et  albae  concretiones,  acido  muriatico  protinus  solubiles, 
nihil  gasis  edentes.  In  inferiori  papillarum  parte  multa 
et  exigua,  quae  adipis  speciem  praebent,  puncta  et  grana 
sunt:  quae,  acido  muriatico  prorsus  solubilia,  salia  phos- 
phorica  esse  videntur. 

Plurima  salia  calcariae  in  rectis  canaliculis  inveniuntur, 
superiore  pyramidum  initio. 

In  pyramidibus  eaedem  massae  sunt,  splendorem  adi- 
pis praebentes,  acido  muriatico  solubiles;  deinde  obscurae 
et  subnigrae  massae,  quae  lentius  quidem  albis,  sed  ut 
videtur,  prorsus  acido  muriatico  solvuntur. 

In  epithelio  tubulorum  uriniferorum  nihil  magnopere 
mutatum  erat. 


SERIES  EXPERIMENTORUM  ALTERA. 


In  alio  quodam  cuniculo  efficacitas  acris  animalis  in- 
tensi, cujus  cum  renibus  necessitudo  itidem  nota  est,  exa- 
minabatur. 

Animal  paullo  ultra  9 menses  natum  erat,  mas  et 
ineunte  experimento  (17  m.  Febr.  1853)  1500  grmm. 
ponderis  habebat. 

Solum  hoc  spectabatur,  ut,  quomodo  remedium  adhi- 
bendum, cantharides,  excretionem  ureae  afficerent,  obser- 
varetur. Et  sufficere  videbatur,  paucis  diebus  antea  uream 
definire,  neque  pabuli  copiam  per  dies  singulos  aequam 
praebere,  id  quod,  ut  supra  demonstratum  est,  fieri  non 
potest,  nisi  ea  minor  est  ea  quantitate,  quae  ad  animalis 
valetudinem  requiritur. 

Nutrimentum  erat  idem,  quod  priori  animali  datum 
erat,  potu  etiam  omisso. 

Apparatu  turbato  experimentum  interruptum  esse  doleo. 

Praeparatum  adhibitum  erat  extractum  cantharidum 
aethereum , adeo  concentratum , ut  binae  fere  partes  sin- 
gulas cantharidini  puri  partes  continerent. 

Quatuor  diebus,  medicamenti  administrationi  praece- 
dentibus, hoc  observatum  est: 

CUNICULUS  II. 

TABULA  1. 


4 dies  ante  cantharidinum 
(20-23.  Febr.). 

datum 

Summa  valorum 

Numerus  medius 

quotidianorum. 

nnius  diei. 

Nutrimentum  .... 

1766  grmm. 

441,5  grmm. 

Copia  urinae  .... 

1138  CC. 

284,5  CC. 

Pondus  urinae  . . . 

1159,3  grmm. 

289,8  grmm. 

Urea 

12,991  » 

3,248  » 

Faeces . 

2,2  . 

0,55  » 

1 grmm.  nutrimenti  = 0,64  CC.  urinae 

1 . 

= 0,66  grmm. 

» 

1 » » 

= 0,0074  » 

ureae 

1 » 

= 0,0012  » 

faecum 

100  CC.  urinae 

= 1,141  » 

ureae 

Die  23  m.  Febr.,  hor.  3V4  pomerid.,  extracti  cantha- 
ridum aetherei  2/l6  gr. , forma  pilularum  cum  succo  gly- 
cyrrhizae,  dabantur. 

Quae  dosis  quid  effecerit,  certo  dijudicari  nequit,  quo- 
niam hoc  experimentum  propter  vitium  apparatus  postero 
die  exortum  continuari  non  potuit. 

Permagna  ureae  copia,  a die  23  — 24  producta  non 
discrepat  a copia  nutrimenti,  quae  priorum  dierum  quan- 
titatem longe  superabat.  Animal  vel  propterea  plus  com- 
edit, quia  membrana  mucosa  intestinalis  leviter  irritata 
erat  et  animal  calorem  sentiebat.  Membranam  mucosam 
urogenitalem  etiam  irritatam  fuisse  hac  re  probatur,  quod 
per  24  horas  septies  urina  edita  est,  quum  singulis  prio- 
ribus diebus  ter  quaterve  emitteretur. 

Experimento  die  2 m.  Martis  continuato  iterum  gr.  a/16 
subministrata  sunt.  Generalis  effectus  animadverti  non 
poterat:  pulsus,  ante  experimentum  per  minutam  180 
ictuum,  non  augebatur  neque  animal  admodum  turbabatur. 
In  urina,  per  quinque  portiones  emissa,  albumen  non  erat: 
sedimenta  normalia. 

Die  3 m.  Mart. , hora  23/4  pomerid.  animali  gr.  4/16 
et  die  4,  hora  123/4  pomerid.  denuo  grani  3/16  submi- 
nistravi. 

Jam  pomeridiano  tempore  3 diei,  paullo  post  reme- 
dium subministratum  aliqua  perturbatio  secuta  est,  neque 
tamen  unquam  continua  vel  gravis.  Pulsus  celeriter  auctus. 
Urina  hora  33/4  emissa  etiam  tum  turbida  et  alcalina  erat, 
inter  horam  4 et  5 emissa  omnino  pellucida  et  acida. 
Hoc  tempore  pulsus  adeo  celer  erat,  ut  numerari  non 
posset.  Hora  10  1/i  vespertina  urina  iterum  alcalina  erat, 
sed  obscurior,  quam  antea.  Quantum  cantharides  irritent, 
hac  re  rursus  probatum  est,  quod  per  24  horas  septies 
urina  emissa  est.  Albumen  non  repertum  est:  sedimentum 
exiguum,  continens  calcariam  phosphoricam,  calcariam 
carbonicam,  exiguam  quantitatem  ammonii  et  magnesiae 
phosphoricae.  Organicarum  substantiarum  multum  epithelii 
vesicae  aderat  et  singulae  cellulae  majores  corpusculis 
puris,  quarum  contenta  ex  partim  granulata,  partim  aequa- 
lia erant:  membranae  mollissimae.  Cellulae  illae  non  con- 
sentiebant cum  elementis  morphologicis,  quae  normalia  in 
renibus  vel  in  via  ab  his  usque  ad  orificium  urethrae 
inveniuntur:  neque  cum  iis  cellulis  consentiebant,  quae 
apparent  in  vulgaribus  exsudatis  pathologicis,  neque  certa 
quadam  ratione  definiri  possunt. 

Proprias  effectus  die  4 m.  Mart.  secutus  est.  Appe- 
tentiae defectus  jam  mane  observatus,  per  totum  diem 
perstitit.  Animal  sedens,  saepius  tamen  cubans.  Hora 
circiter  4 pomerid.  haematuria  exorta  est:  primum  urina 
paullulum  sanguinolenta,  tum  intense  rubescens  et  per 
exiguas  copias  sed  continuo  fere  emissa.  Noctu  demum 
aliquanto  majores  copiae  evacuantur.  Sanguinis  admixtio 
perdurat  usque  ad  meridiem  d.  5 m.  M.,  ubi  color  ruber 
non  omnino  quidem  evanescit,  sed  magnopere  tamen  pallescit. 

Nutrimentum  demum  d.  5 m.  M.  hora  10  V2  vespertin. 
animal  cepit,  ut  videbatur,  magis  ad  sitim  quam  ad  famem 
explendam. 

Pulsus  d.  4 (hor.  6 vespert.  usque  ad  300  ictus  auctus 
erat;  mane  5 decreverat  usque  ad  176;  et  infirmissimus 
quidem. 

Urina  d.  5 prorsus  fusco  rubra  (dunkelroth)  erat.  Mul- 
tum albuminis  inerat,  quod,  aeque  ac  in  omnibus  casi- 
bus analogis,  aliquantulo  acidi  addito  et  coagulatione  ab- 
latum est,  priusquam  urea  definiretur. 

Microscopio  adhibito  permagna  copia  ammonii  et 
magnesiae  phosphoricae , corpuscula  sanguinis  plurima  et 
cellulae  jam  inde  a priore  die  memoratae  inveniebantur. 

Quae  cellulae  partim  etiam  majores  quam  supra  de- 
scriptae, fortissime  granulatae,  etsi  non  tractatae  magnum 
nucleum  ostendebant  et  acido  acetico  addito  singulos,  bi- 
nos vel  plures  nucleos  cum  nucleolis. 

D.  5 m.  M.,  h.  7 vespert.  animal  solitam  hilaritatem 
et  appetitum  rursus  prae  se  tulit.  Urina,  in  qua  pauxil- 
lum tantum  albuminis  reliquum  erat,  normalem  speciem 
recepit.  Memoratarum  cellularum  admixtio  defecit. 

D.  6 albumen  omnino  evanuit,  neque  quidquam  ano- 
mali praeter  cylindros  pituitosos  ex  tubulis  uriniferis  in- 
venitur. 

Quodsi  summam  dierum  duorum,  per  quos  medica- 
mentum integrum  agebat,  examinaveris,  plane  ei  summae 
consentanea  est,  quam  priore  experimento  circa  cubebas 
instituto  invenimus.  Quodsi  ureae  copiam  absolute  per- 
magnam omiseris,  quam  partim  uberiore  pabulo  simpliciter 
produci  necesse  erat,  tamen  mirum  quoddam  augmentum 
proportionis  inter  singulorum  factores  et  1 grmm.  nutri- 
menti, quae  proportiones  hic  plurimum  valent,  animad- 
vertitur. 

Quarum  omnium  proportionum  summa  elucet  ex  ta- 
bula 2. 

CUNICULUS  II. 

TABULA  2. 


2 dies  cum  extracto  cantharidum  (gr.  °/lg) 
(3  — 4.  Mart.). 


Nutrimentum  .... 
Copia  urinae  .... 
Pondus  urinae  . . . 

Urea  

Faeces 

Summa  valorum 
quotidianorum. 

Numerus  medius 
unius  diei. 

934  grmm. 
675  CC. 
688,9  grmm. 
10,941  » 
2,3  » 

467  grmm. 

337.5  CC. 

344.5  grmm. 
5,471  » 
1,15  . 

1 grmm.  nutrimenti  = 0,72  CC.  urinae 

1 . 

~ 0,74  grmm. 

1 . 

= 0,0117  » 

ureae 

1 - 

= 0,0025  . 

faecum 

100  CC.  urinae 

= 1,621  - 

ureae 

Tribus  sequentibus  diebus  (5—7  m.  Mart. ) effectus 
continuatur  et  summa  inferior  est  valoribus  relativis  pri- 
mae et  secundae  periodi. 

CUNICULUS  II. 


TABULA  3. 


3 dies  post 

extr.  canthar. 

datum. 

(5-7.  Mart.) 

Summa  valorum 

Numerus  medius 

quotidianorum. 

unius  diei. 

Nutrimentum  .... 

1404  grmm. 

468  grmm. 

Copia  urinae  .... 

' 981  CC. 

327  CC. 

Pondus  urinae  ... 

994,6  grmm. 

331,5  grmm. 

Urea  

11,168  >> 

3,722  . 

Faeces 

20,2  » 

6,7  » 

1 grmm.  nutrimenti  = 0,699  CC.  urinae 

1 . 

= 0,71  grmm. 

1 . 

-=0,0079  » 

ureae 

1 >, 

II 

o 

© 

I-*- 

faecum 

100  CC.  urinae 

= 1,14  » 

ureae 

Experimento  d.  7 m.  Mart.  repetito  praeter  revisionem 
hoc  potissimum  spectabatur,  ut  quum  denuo  haematuria 
effecta  esset,  tum  renes  inquirerentur. 

Dosis  inde  a gr.  3/16  extracti  paullatim  ad  gr.  8/16  Per 
diem  augebatur. 

Jam  d.  8 m.  Mart.  albumen  in  urina  rursus  invenitur 
et  quidem  continuo  auctum  usque  ad  finitam  experimen- 
tum. Item  cellulae  supra  descriptae  rursus  inveniuntur, 
deinde  epithelia  ex  variis  apparatus  uropoetici  sectionibus, 
9no  cylindri  manifeste  fibrinosi. 

Mira  quaedam  perturbatio,  quam  frequenter  observa- 
tam nequaquam  localem  esse  judico,  ea  erat,  quod  urina 
saepissime  acida  reddebatur.  Quam  rem  quum  semiotici 
potissimum  momenti  esse  arbitrer,  de  ea  in  altera  disqui- 
sitionum mearum  parte  edenda  uberius  disseram. 

Magnae  cantharidini  doses  non  tam  fortiter,  quam  an- 
tea irritabant.  Animal,  postquam  d.  12  m.  Mart.  hor. 
33/4  pomer.  granum  V2  sumserat,  plane  incolume  erat,  et 
sedebat  vel  cubabat  quietum.  At  circa  hor.  6 vespert. 
haematuria  incipit,  quae  ad  tempus  matutinum  13mi  per- 
durat, et  adeo  augetur,  ut  urina  illo  tempore  omnino 
sanguine  sit  tincta. 

Appetitus,  semper  cantharidino  introducto  protinus 
diminutus,  tum  quoque  desiit  et  vespere  demum  rediit. 
Vespere  et  mane  circa  horam  3 avide  animal  vorat  et 
hora  8 matutina  (d.  13  m.  Mart.)  magnam  esuriem  ostendit. 

Hora  9 matutina  animal  caeso  occipite  interficitur. 

Sectionis  (h.  10  matut.  institutae)  summa  hac  re  po- 
tissimum singularis  et  inopinata  erat,  quod  amplissima 
affectio  ostendebatur.  Pulmones  et  hepar  plurimum  mas- 
sarum tuberculis  similium  continebant,  in  quibus  eadem 
elementa  erant,  quae  in  aegris  renum  partibus  infra  de- 
scribendis. Virebo w,  professor  Herbipolit. , cui  animal 
et  singula  praeparata  monstravi,  similitudinem  tuberculo- 
rum confirmavit,  simul  autem  minime  probabile  esse  judi- 
cavit, affectionem  tam  brevi  tempore  inde  ab  experimento 
coepto  exortam  esse. 

In  hepate  densae  et  albae  massae  partem  ductuum  bili- 
ferorum implebant,  ita  ut  externa  specie  entozoa  conjice- 
rentur quidem,  neque  tamen  invenirentur. 

Vasa  lymphatica  permulta  aegrotabant:  imprimis  de- 
monstrari poterant  foci  tuberculosi  in  glandulis  mesaraicis 
et  bronchialibus. 

Membrana  mucosa  intestinalis  neque  hyperaemiam  ne- 
que alia  signa  morbi  prae  se  ferebat. 

Vesica  urinaria,  omnino  vacua  et  contracta,  plures 
ecchymoses  ostendebat. 

Uterque  ren  non  modo  aequa  vehementia  aegrotave- 
rant,  sed  locus  pathologice  maxime  mutatus  eundem  fere 
situm  tenebat.  Qui  locus  in  utroque  rene  cuneum  quen- 
dam  formabat,  qui  a basi,  circa  l1//"  lata,  in  superiore 
circuitu  externo  infra  ipsam  capsulam  incipiens,  per  totam 
substantiam  corticalem  in  regionem  tubulorum  rectorum 
extendebatur.  In  quibus  cuneis,  id  quod  microscopii  auxi- 
lio demonstratiim  est,  erant  rudimenta  quaedam  tubulorum 
contortorum  et  singula  corpora  Malpighiana,  magnam 
partem  diruta.  Massam  autem  praecipuam  formabant  cel- 
lulae prorsus  eaedem,  quae  identidem  in  urina  obser- 
vatae erant,  neque  tamen  tunc  de  sede  earum  quid- 
quam certi  conjici  potuerat.  Juxta  eas  permagnae  cel- 
lulae inventae  sunt  cum  proliferatione  endogenica,  nucleis 
plenissimae. 

Quem  morbum,  si  nequaquam  dici  potest,  praesertim 
ubi  eum  cum  similibus  aliorum  organorum  processibus 
combinaveris,  cantharidino  effectum  esse,  aliae  tamen  re- 
num mutationes  procul  dubio  medicamentorum  irritationibus 
productae  sunt. 

Nihilominus  mirum  est,  illas  cellulas  tum  demum  in 
urinam  pervenisse,  ubi  cantharidinum  oblatum  erat,  re- 
medio autem  seposito  omnino  evanuisse,  vel  tam  raras 

cum  urina  exiisse,  ut  investigationem  fugerent  et  iterato 
remedii  usu  denuo  apparerent. 

Inter  acutas  mutationes  praeter  hyperaemiam  intensi- 
vam  duco  detritum  granosum  epitheliorum,  quae  tubulos 
uriniferos  tegunt:  quo  detritu  maxima  pars  affecta  erat; 
jam  huc  refero  massas  obscure  pigmentatas,  et  sine  dubio 
haemorrhagicas,  atque  imprimis  cylindros  fibrinosos,  qui 
eadem  prorsus,  qua  in  hominibus,  ratione  reperiebantur. 

Hi  renes,  etsi  tantopere  afflicti,  tamen  uream  et  majo- 
rem quidem  quantitatem  quam  normalem  secernere  po- 
tuerant. 


CUNICULUS  II. 


TABULA  4. 


5,8  dies  cum  extract.  canthar. 

(8.  Mart.  hor.  21/*  p.  m.  — 13.  Mart.  hor.  9 a.  m. 

Summa  valorum 
quotidianorum. 

Numerus  medius 
unius  diei. 

Nutrimentum  .... 

2167  grmm. 

373,6  grmm. 

Copia  urinae  .... 

1523  CC. 

262,6  CC. 

Pondus  urinae  . . . 

1552  grmm. 

267,6  grmm. 

Urea  ......... 

19,384  grmm. 

3,342  » 

Faeces  

26,5 

4,57  » 

1 grmm.  nutrimenti  = 0,703  CC.  urinae 

1 . 

= 0,716  grmm 

. » 

1 * 

= 0,0089  » 

ureae 

1 » » 

= 0,012  » 

faecum 

100  CC.  urinae 

= 1,273  . 

ureae 

Quum  experimenti  secundi  eventus  eo  etiam  effectum 
cubebis  inductum  adaequet,  quod  repetita  medicaminis 

applicatione  ureae  portio  cum  normali  comparata  non  me- 
diocriter augebatur,  minor  autem  erat  quam  post  pri- 
mam applicationem,  causa  facile  in  eo  collocari  poterit, 
quod  animal  remedio  adsueverit. 

Alia  autem  res  consideranda  mihi  videtur,  mutatio 
scilicet  renum  pathologica  ingens. 

Renes  quidem,  id  quod  experimenta  memorata  testan- 
tur, diuturnae  et  intensae  irritationi  submitti  possunt, 
quin  facultas  eorum  uream  secernendi  intereat;  neque 
fines  nobis  innotuerunt,  ad  quos  telarum  aegrotatio  pro- 
vehatur necesse  est,  ut  hac  facultate  priventur.  Hoc  autem 
certo  constare  videtur,  si  substantiae  corticalis  pars  de- 
structa sit  et  in  reliquis  partibus  partim  extravasata,  par- 
tim  massae  fibrinosae  functionem  intercipiant,  partem  me- 
lius servatam  non  eadem  praestare  posse,  quae  integro 
parenchymate  universo  praestari  soleant. 

Processibus  pathologicis  igitur  renes  offendentibus 
urea,  quae  auctore  Bischoff  non  absolutam  vicissitudi- 
nis materiarum  normam,  id  quod  Bidder  et  Schmidt 
affirmant,  exhibet,  dignitatis  suae  diminutionem  ulteriorem 
experietur.  Proinde  urea  ad  dijudicandam  materiarum  vi- 
cissitudinem morbose  mutatam  hucusque  criterium  aptis- 
simum praebebit. 


VITA 


Parthenopoli  natus  sum  ego  Augustus  Gustavus  Sieg- 
mund  anno  hujus  saeculi  XX  d.  XX  mens.  Julii  patVe  Joanne, 
matre  Henriea  e gente  Krarner,  adhuc  viventibus.  Fidem 
confiteor  evangelicam.  Primis  literarum  rudimentis  in  schola 
publica  imbutus  anno  aetatis  X cum  parentibus  meis,  do- 
micilio mutato,  Berolinum  me  contuli.  Hic  primum  gymnasiuin 
Friderico-Wer  der  anum,  deinde  gymnasium  Leucophaeum  fre- 
quentavi. Maturitatis  testimonio  instructus  et  in  civium  aca- 
demicorum  numerum  anno  huj.  saec.  XXXVIII  receptus  per  no- 
vem semestria  et  Berolini  et  Heidelbergae  philosophiae  studiis 
operam  dedi.  Anno  h.  s.  XLIX  iterum  m civium  academi- 
corum  numerum  receptus  cum  Berolini  tum  Herbipolis  medicis 
studiis  incubui. 

Disserentes  audivi  Berolini  viros  illustrissimos:  Mueller, 
Schlemm,  G.  Rose,  E.  Mits cherlich,  Romberg,  Lan- 
genbeck,  Casper,  Simon,  Traube,  Graefe;  Herbipoli: 
Virchow,  Scherer,  Rinecker,  Scanzoni,  Marcus, 
Textor,  Schenk,  Rapp,  Welz,  Leydig. 

Quibus  omnibus  viris,  optime  de  me  meritis,  maximas  habeo 
gratias. 


THESES. 


1.  Inter  febrem  plus  ureae  formatur,  quam  statu 
normali. 

2.  Substantiae  diureticae  dividendae  sunt  in  ura- 
gogas  et  hydragogas. 

3.  Cretinismus  prohiberi  potest,  non  sanari. 

4.  Calcaria  carbonica  crystallisata  inter  corporis 
humani  producta  decompositionis  referenda  est. 

TABULA  GENERALIS  II. 

CUNICULUS  2. 


